**Dječji vrtić „KADUJICA“ BROJ RKP-a:** 52098

**30.svibnja 12 Matični broj:** 05351812

**Okrug Gornji Razina :** 21

**OIB:02527683076 Razdjel:** Nema razdjela

**Šifra djelatnosti prema NKD-u**: *8510*

Predškolsko obrazovanje

**OBRAZLOŽENJE GODIŠNJEG IZVJEŠTAJA O IZVRŠENJU FINANCIJSKOG PLANA ZA RAZDOBLJE 01.01. – 31.12.2023. GODINE**

**OBRAZLOŽENJE OPĆEG DIJELA**

**ZAKONSKI OKVIR**

U skladu s odredbama Zakona o proračunu (Nar.nov.br. 144/21, čl.86), Statuta Dječjeg vrtića „KADUJICA“( čl.50. st.1., točka 2), Pravilnika o polugodišnjem i godišnjem izvještaju o izvršenju proračuna i financijskog plana (Nar.nov.br.85/2023) i u skladu s uputama Upravnog odjela za financije, gospodarstvo i komunalne djelatnosti Općine Okrug, proračunski korisnik, Dječji vrtić “ KADUJICA“, ima obvezu izraditi i dostaviti Upravljačkom tijelu, Prijedlog izvještaja o izvršenju financijskog plana za razdoblje 01.01. – 31.12.2023. godine. koji se sastoji od Općeg i Posebnog dijela (tabelarni prikaz) te od Obrazloženja Općeg i Posebnog dijela Izvještaja o izvršenju financijskog plana .

**DJELATNOST VRTIĆA**

Dječji vrtić „KADUJICA“ je javna ustanova za predškolski odgoj i obrazovanje te skrb o djeci predškolske dobi. Rad je organiziran u četiri odgojne skupine ( jaslička skupina, 8-satna vrtićka skupina, dvije 10 - satne vrtićke skupine) s ukupno 84 djece, sukladno Planu i programu rada Vrtića .

Program rada Dječjeg vrtića „KADUJICA“ se temelji na Zakonu o predškolskom odgoju i obrazovanju (NN br. 10/97, 107/07, 94/13, 98/19, 57/22) i Državnom pedagoškom standardu predškolskog odgoja i naobrazbe (NN br. 63/8 i 90/10) te svim općim aktima Vrtića i Osnivača Općine Okrug.

**1. PRIHODI I PRIMICI**

Ukupni prihodi i primici su veći za 30.30% u odnosu na izvještajno razdoblje 2022.g., a za 12% su manji u odnosu na Financijski plan. Prihodi i primici su najveći dijelom ostvareni od Osnivača, Općine Okrug. .

Povećanje ukupnih prihoda za 2023. godinu u odnosu na isto razdoblje 2022. godine je rezultat povećanog potraživanja sredstava od strane Dječjeg vrtića „KADUJICA“ u cilju nesmetanog obavljanja djelatnosti.

**2. RASHODI I IZDACI**

Ukupni rashodi Dječjeg vrtića „KADUJICA“ u odnosu na isto razdoblje 2022. godine su veći za 31,80 % te iznose 88,62 % planiranih sredstava za 2023.godinu.

**2.1. Rashodi za zaposlene**

Rashodi za zaposlene su najzastupljeniji u ukupnim rashodima. U odnosu na 2022. godinu rashodi za zaposlene su veći za 35,50 % i iznose 96,40 % planiranih sredstva za 2023.godinu.

*Plaće bruto*

Izdaci za plaće bruto su povećani za 39,90 % u odnosu na prošlogodišnje razdoblje . Razlog povećanja plaća bruto je povećanje zakonski minimalne plaće za 2023. godinu, povećanje osnovice plaće i koeficijenata zaposlenika Vrtića.

*Ostali rashodi za zaposlene*

Izdaci za ostale rashode za zaposlene su povećani za 8,7 % u odnosu na isto razdoblje 2022.godine . Do povećanja je došlo uslijed povećanja broja djelatnika i povećanja iznosa neoporezivih primitaka radnika .

*Doprinosi na plaće*

Doprinosi na plaće su povećani za 40 % u odnosu na 2022. godinu. Povećanje plaće bruto povlači za sobom i stavku povećanja doprinosa..

**2.2. Materijalni rashodi**

Materijalni rashodi su povećani za 18 % u odnosu na 2022. godinu i iznose 65,00 % planiranih sredstava. Materijalni rashodi se odnose na: naknade troškova zaposlenima, rashode za materijal i energiju, rashode za usluge i ostale nespomenute rashode poslovanja.

*Naknade troškova zaposlenima* se povećavaju za 30,60 % u odnosu na isto razdoblje prethodne godine . Razlog povećanja su povećani izdaci za neophodno stručno usavršavanje djelatnika .

*Rashodi za materijal i energiju* su povećani za 30,60 % u odnosu na prošlogodišnje razdoblje. Navedeni rashodi obuhvaćaju: materijal i sirovine, energiju, uredski materijal , potrošni materijal za rad s djecom, higijenske potrepštine i sredstva za čišćenje, radnu odjeću i obuću , sitni inventar i materijal i dijelove za tekuće i investicijsko održavanje. Unutar navedenih izdataka najviše su se povećali izdaci za materijal i sirovine, odnosno za hranu. Razlog povećanja su povećanje cijena dobara i energije na tržištu, povećanje broja djece koja koriste uslugu ručka u odnosu na 2022.godinu te izmjene jelovnika u cilju što optimalnije energetske vrijednosti u prehrani djece.

Znatno povećanje u 2023. godini u odnosu na 2022. godinu se odnosi i na izdatke za uredski materijal koji pored uredskih potrepština uključuje još i sredstva i pribor za čišćenje, potrošni materijal za rad s djecom i igračke. Do povećanja je došlo uslijed povećanja cijena materijala na tržištu u odnosu na 2022. godinu

*Rashodi za usluge* su povećani za 37,70 % u odnosu na prethodno razdoblje . Razlog povećanja u odnosu na isto razdoblje prethodne godine je povećanje cijena usluga na tržištu i dodatnih aktivnosti u 2023.godini. U ukupnim izdacima za usluge najvećim dijelom su zastupljene usluge tekućeg i investicijskog održavanja. Razlog tome je obvezno održavanje sigurnosnog sustava i sustava grijanja odnosno hlađenja vrtića. U 2023. godini su izvršeni popravci navedenog sustava što je znatno utjecalo na izdatke.

Računalne usluge su se također primjetno povećale u odnosu na prethodno razdoblje. Razlog tome je instalacije aplikacije uredskog poslovanja za tajnika , implementacija iTransparentnosti – javnog objavljivanja informacija o trošenju sredstava.

*Ostali nespomenuti rashodi poslovanja* se povećani za 93,40 % u odnosu na 2022.godinu . Do navedenog povećanja je došlu uslijed povećanja iznosa naknada .Navedeni rashodi su manjim dijelom zastupljeni u ukupnim rashodima.

**2.3. Financijski rashodi**

*Financijske rashode* Vrtića čine usluge platnog prometa. Oni su u odnosu na proteklo razdoblje manji za 50% i u skladu su s planiranim sredstvima.

Naknade za bankarske usluge su smanjene u odnosu na isto razdoblje prošle godine jer se većina transakcija provodi internet bankarstvom te nema naknada za posredničku uslugu kao u prethodnom razdoblju.

**4. IMOVINA**

U 2023. godini rashodi za imovinu su manji za 18 % u odnosu na isto razdoblje 2022. godine i u skladu s planiranim sredstvima. Nabavljen je zamrzivač i mikser za kuhinju kako bi se povećala kvaliteta i optimalizacija rada pri rukovanju s hranom.

U svrhu smanjivanja troškova električne energije nabavljen je klimatizacijski uređaj za jednu vrtićku skupinu u kojoj će se odvijati ljetno dežurstvo djece kako bi se izbjegao rad kompletnog sustava grijanja -hlađenja.

**5. PRENESENI VIŠAK/MANJAK PRIHODA:** na kraju 2022. godineutvrđenje višak prihoda uiznosu od 2.645,26 eur koji je prvim izmjenama Financijskog plana Dječjeg vrtića „KADUJICA“ raspoređen kroz planirana sredstva Općih prihoda Osnivača, Općine Okrug. Na kraju 2023. godine utvrđen je manjak prihoda 2.645,26 eur uslijed nedospjelih obveza koje su se podmirile u siječnju 2024.godine. U ukupnom rezultatu poslovanja nema prenesenog viška, odnosno manjka poslovanja.

**6. UKUPNE DOSPJELE OBVEZE**

|  |  |  |
| --- | --- | --- |
|  | Stanje obveza na dan 31.12.2022. | Stanje obveza na dan 3112.2023 |
| Ukupne obveze | 1.823,95 | 5.692,54 |
| Dospjele obveze | 0,00 | 0,00 |

Iznos nedospjelih obveza je veći u odnosu na prošlogodišnje razdoblje . Razlog tome su računi koji su pristigli u siječnju, a odnose se na 2023. godinu.

Dospjelih obveza Vrtić nema jer se sve obveze podmiruju u skladu s dospijećem plaćanja.

**7. POPIS NOVČANIH SREDSTAVA**

|  |  |  |
| --- | --- | --- |
|  | Popis novčanih sredstava 01.01.2023. | Popis novčanih sredstava 31.12.2023. |
| Žiro račun | 284,10 | 627,43 |
| Blagajna | 0,00 | 445,34 |

**ZAKLJUČAK**

Iz Obrazloženja općeg dijela Izvještaja o izvršenju financijskog plana je vidljivo da su prihodi i rashodi Dječjeg vrtić „KADUJICA“ u skladu s Financijskim planom za 2023.godinu.

U odnosu na izvještajno razdoblje 2022. godine su veći uslijed povećanja cijena na tržištu, obogaćivanja boravka djece u vrtiću i povećanja izdataka za zaposlene

Potraživana sredstva i njihovo izvršenje su u cilju što boljeg rada Ustanove i stvaranja ugodnog okruženja za djecu i radnike dječjeg vrtića „KADUJICA“.

**OBRAZLOŽENJE POSEBNOG DIJELA**

Osnovni i jedini program Dječjeg vrtića „KADUJICA“ je redovan rad dječjeg vrtića . Osnovna funkcija vrtića je predškolsko obrazovanje.

Program redovnog rada se provodi kroz četiri aktivnosti i tri izvora financiranja:

|  |  |
| --- | --- |
| **PROGRAM: Redovan rad dječjeg vrtića** | |
| **Aktivnost** | **Izvor financiranja** |
| Aktivnost A210001  Poslovi stručnih , administr.i izvrš. tijela | Opći prihodi i primici |
| Aktivnost A210002  Nabava dugotrajne imovine za rad odjela | Opći prihodi i primici |
| Aktivnost A210003  Sufinanciranje roditelja za uslugu vrtića | Vlastiti prihodi |
| Aktivnost A210004  Pomoći nadležnih ministarstava | Pomoći |

Cilj svih aktivnosti je stvaranje poticajnog okruženja za djecu svih vrtićkih skupina što uključuje ulaganje napora da prostor bude što sličniji obiteljskom okruženju te osiguravanje optimalnih materijalnih uvjeta (energetska vrijednost hrane, standardi higijene, kvalitetan potrošni i didaktički materijal u skladu s pedagoškim i obrazovnim standardima, opskrba energijom..).

**IZVRŠENJE RASHODA PREMA IZVORIMA FINANCIRANJA**

1. IZVOR FINANCIRANJA: Opći prihodi i primici (Osnivač-Općina Okrug)

a) Aktivnost A210001- Poslovi stručnih, administrativnih i izvršnih tijela: rashodi za zaposlene, materijalni rashodi i financijski rashodi

b) Aktivnost A21002- Nabava dugotrajne imovine za rad odjela: rashodi za nabavu proizvedene dugotrajne imovine (postrojenje i oprema, nematerijalna proizvedena imovina).

Rashodi čiji su izvor financiranja opći primici iznose 88,62 % planiranih sredstava navedenih primitaka. Opći primici kao izvor financiranja rashoda poslovanja su najzastupljeniji u ukupnim primicima te su izvor financiranja dvjema aktivnostima (A210001 i A21002) koje su opisane gore u tekstu.

2 .IZVOR FINANCIRANJA: Vlastiti prihodi

a) Aktivnost A210003 – Prihodi po posebnim propisima (sufinanciranja roditelja) : materijalni rashodi za materijal i energiju i rashodi za usluge.

Rashodi čiji su izvor finaciranja Vlastiti prihodi iznose 79,91 % sredstva planiranih vlastitih prihoda.

Vlastiti prihodi se odnose na uplatu roditelja koji s obzirom na Pravilnik o upisima ne ostvaruje pravo besplatnog korištenja usluge vrtića. I navedenih prihoda su najvećim dijelom pokriveni rashodi za potrošni materijal za rad s djecom , rashodi za materijal i sirovine te rashodi tekućeg i investicijskog održavanja.

3. IZVOR FINANCIRANJA: POMOĆI

Aktivnost A210004-pomoći nadležnih ministarstava : materijalni rashodi za materijal i energiju.

Pomoći su najmanjim dijelom zastupljene kao izvor financiranja u ukupnim planiranim prihodima. Pomoći nadležnog ministarstva znanosti i obrazovanja su izvor financiranja Aktivnosti A210004.

Rashodi čiji su izvor financiranja pomoći iznose 71,89 % planiranih sredstava

Iz navedenog izvora se isključivo pokriva dio rashoda za materijal za rad s djecom.

.